钦定古今图书集成/明伦汇编/氏族典/第521卷 > 薛季昌
## 钦定古今图书集成/明伦汇编/氏族典/第521卷 > 薛季昌

按《衡州府志》：“季昌，河东人。明皇召入禁掖，延问道德，
谈极精微。上喜，命为司马承祯弟子。承祯授以玉洞
经箓，研真穷妙。久之，奏云：‘尊师于开元二十三年化
去，请收南岳旧居为观，诏季昌住持，书额以赐，并赐
圣像供器。天宝十二年，复令衡州铸铜钟一口，降赐
观中，音韵振远，彻于霄汉，重四千斤。久之丹成，忽曰：
‘祝融今夕有天真之会，予被召当往’’。”遂凌虚而去。